b'\n_START_ARTICLE_\nCourteney Cox\n_START_SECTION_\nBakgrunn\n_START_PARAGRAPH_\nCourteney studerte ved Mountain Brook High School, hvor hun var cheerleader, sv\xc3\xb8mmer, og tennisspiller. Ved Mount Vernon College studerte hun arkitektur og interi\xc3\xb8rdesign, men sluttet etter bare ett \xc3\xa5r for \xc3\xa5 begynne som modell for Ford Modelling Agency, samtidig som hun tok dramatimer.\n_START_SECTION_\nPrivatliv\n_START_PARAGRAPH_\n12. juni 1999 giftet Cox seg med skuespilleren David Arquette, som hun m\xc3\xb8tte under innspillingen til Skrik, og sammen har de en datter som har f\xc3\xa5tt navnet Coco.\n_START_SECTION_\nTV-serier\n_START_PARAGRAPH_\nCox ble f\xc3\xb8rst godt kjent for sin rolle som den moderlige Monica Geller i situasjonskomedien Venner for livet, en rolle hun hadde i 10 \xc3\xa5r, s\xc3\xa5 lenge serien varte, fra 1994 til 2004._NEWLINE_23. september 2009 startet serien Cougar Town hvor Cox spiller hovedrollen, noe hun ble nominert til Golden Globe for samme \xc3\xa5r i klassen \xc2\xabBest Performance by an Actress in a Television Series \xe2\x80\x93 Musical or Comedy\xc2\xbb.'